《和皖山隐者》
元代·明本

野人原上十五里，寒厓白日啼山鬼。万峰重叠路回旋，半间箬山青松底。

老僧和锸入烟霞，满林摇落朱藤华。烧田种寒粟，斸地栽胡麻。

云根拨笋，涧底寻茶。粪火深埋魁芋种，砂瓶烂煮黄箐芽。

人谓隐者閒不足，何故山翁事驱逐。山翁笑指溪上桃，庭前竹，春风几度更新绿。

香严不作灵云死，徒有是非喧两耳。争似侬家百不知，从教少室分皮髓。

作者简介：明本(1263—1323)，元朝僧人。俗姓孙，号中峰，法号智觉，西天目山住持，钱塘(今杭州)人。明本从小喜欢佛事，稍通文墨就诵经不止，常伴灯诵到深夜。24岁赴天目山，受道于禅宗寺，白天劳作，夜晚孜孜不倦诵经学道，遂成高僧。仁宗曾赐号“广慧禅师”，并赐谥“普应国师”。憩止处曰幻住山房。